#### Temeljem članka 5. stavka (1) Zakona o carinskoj tarifi (''Službeni glasnik BiH'', broj 58/12) i članka 17. Zakona o Vijeću ministara Bosne i Hercegovine (''Službeni glasnik BiH'', br. 30/03, 42/03, 81/06, 76/07, 81/07, 94/07 i 24/08), na prijedlog Ministarstva vanjske trgovine i ekonomskih odnosa Bosne i Hercegovine, Vijeće ministara Bosne i Hercegovine, na 156. sjednici održanoj 5. studenog 2018. godine, donijelo je

#### ODLUKU

**O PRIVREMENOJ SUSPENZIJI I PRIVREMENOM**

**SMANJENJU CARINSKIH STOPA KOD UVOZA**

**ODREĐENIH ROBA DO 31.12.2019. GODINE**

Članak 1.

(Predmet Odluke)

Ovom Odlukom propisuju se kriteriji za određivanje roba koje će se uvoziti do 31.12.2019. godine, uz korištenje privremene suspenzije i privremenog smanjenja carinskih stopa utvrđenih u Zakonu o carinskoj tarifi (''Službeni glasnik BiH'', broj 58/12), (u daljem tekstu: ''tarifne suspenzije'').

Članak 2.

(Spisak roba)

1. Robe koje će se do 31.12.2019. godine uvoziti uz korištenje tarifnih suspenzija, utvrđuju se prema kriteriju da se radi o materijalima i sirovinama koji se koriste u vlastitoj proizvodnji a koje se ne mogu nabaviti na domaćem tržištu u količinama i kvalitetu potrebnom za proizvodnju gotovih proizvoda.
2. Robe iz stavka (1) ovog članka i carinske stope po kojima će se ove robe uvoziti do 31.12.2019. godine su, kako slijedi:

| **RB** | **Tarifna oznaka** | **Naziv** | **Carinska stopa %** |
| --- | --- | --- | --- |
| 1 | **1518 00 95 00** | Nejestive mješavine ili pripravci životinjskih ili životinjskih i biljnih masti i ulja i njihove frakcije  | 0 |
| 2 | **2002 90 91 00** | Rajčice, pripremljene ili konzervirane na drugi način osim u octu ili octenoj kiselini; ostale, u izvornim pakiranjima neto-mase veće od 1 kg  | 0 |
| 3 | **2901 10 00 00** | Aciklički ugljikovodici; zasićeni | 0 |
| 4 | **3701 30 00 00** | Ostale ploče i filmovi, čija je jedna stranica veća od 255 mm | 5 |
| 5 | **3901 90 80 00** | Polimeri etilena, u primarnim oblicima; ostalo | 3,5 |
| 6 | **3912 39 20 00** | Celuloza i njezini kemijski derivati, što nisu spomenuti niti uključeni na drugom mjestu, u primarnim oblicima; ostalo; hidroksipropilceluloza | 5 |
| 7 | **3926 90 97 00** | Ostali proizvodi od plastičnih masa i proizvodi od ostalih materijala iz tarifnih brojeva 3901 do 3914; ostalo  | 7 |
| 8 | **4104 41 51 00** | Štavljene ili "crust" goveđe kože (uključujući bivolje) i kože kopitara, bez dlake, cijepane ili necijepane, ali dalje neobrađivane; u suhom stanju (crust); goveđe; cijele kože ukupne površine veće od 28 kvadratnih stopa (2,6 m²) | 1 |
| 9 | **4107 12 91 00** | Goveđe kože (uključujući bivolje) i kože kopitara, dalje obrađivane nakon štavljenja ili crust–obrade uključujući i pergamentno obrađivanje, bez dlake, cijepane ili necijepane, osim kože iz tarifnog broja 4114; cijele kože; cijepane kože s licem (zrnaste); goveđe kože (uključujući bivolje) | 1 |
| 10 | **4107 92 10 00** | Cijepane kože sa licem (zrnaste); goveđe kože (uključujući bivolje) | 4 |
| 11 | **4205 00 90 00** | Ostali proizvodi od kože ili od umjetne kože; vrsta koje se rabe u strojevima ili mehaničkim uređajima ili za drugu tehničku uporabu; ostali  | 3 |
| 12 | **5205 14 00 00** | Pamučna pređa (osim konca za šivanje), masenog udjela pamuka 85% ili većeg, nepripremljena u pakiranja za pojedinačnu prodaju; jednonitna pređa, od nečešljanih vlakana; finoće manje od 192,31 deciteksa ali ne manje od 125 deciteksa (metričke numeracije veće od 52 ali ne veće od 80) | 4 |
| 13 | **5205 23 00 00** | Pamučna pređa (osim konca za šivanje), masenog udjela pamuka 85% ili većeg, nepripremljena u pakiranjima za pojedinačnu prodaju; jednonitna pređa, od češljanih vlakana; finoće manje od 232,56 deciteksa ali ne manje od 192,31 deciteksa (metričke numeracije veće od 43 ali ne veće od 52)  | 4 |
| 14 | **5205 24 00 00** | Pamučna pređa (osim konca za šivanje), masenog udjela pamuka 85% ili većeg, nepripremljena u pakiranjima za pojedinačnu prodaju, jednonitna pređa, od češljanih vlakana, finoće manje od 192,31 deciteksa ali ne manje od 125 deciteksa (metričke numeracije veće od 52 ali ne veće od 80)  | 4 |
| 15 | **5401 10 14 00** | Konac za šivanje od umjetnih ili sintetičkih filamenata, nepripremljen ili pripremljen u pakiranja za pojedinačnu prodaju, od sintetičkih filamenata, nepripremljen u pakiranja za pojedinačnu prodaju, jezgrasta pređa ("core yarn"), ostali | 4 |
| 16 | **5401 10 16 00** | Teksturirana pređa | 4 |
| 17 | **5402 33 00 00** | Pređa od sintetičkih filamenata (osim konca za šivanje), nepripremljena u pakiranja za pojedinačnu prodaju, uključujući sintetičke monofilamente finoće manje od 67 deciteksa, teksturirana pređa, od poliestera  | 4 |
| 18 | **5407 10 00 00** | Tkanine od sintetičke filament pređe, uključujući tkanine dobivene od proizvoda iz tarifnog broja 5404; tkanine od pređe velike čvrstoće, od najlona ili drugih poliamida ili od poliestera | 8 |
| 19 | **5407 93 00 00** | Ostale tkanine; od pređa različitih boja | 8 |
| 20 | **5408 22 90 00** | Tkanine od umjetne filament pređe, ostale tkanine, masenog udjela umjetnih filamenata, vrpci ili sličnih proizvoda 85% ili većeg; obojene; ostale | 8 |
| 21 | **5503 20 00 00** | Sintetička vlakna rezana, negrebenana, nečešljana niti drukčije pripremljena za predenje; od najlona ili drugih poliamida; od poliestera | 4 |
| 22 | **5515 11 90 00** | Ostale tkanine od rezanih sintetičkih vlakana; od rezanih poliesterskih vlakana; u mješavini pretežito ili samo s rezanim vlaknima od viskoznog rajona; ostale | 8 |
| 23 | **5603 14 10 00** | Netkani materijal, uključujući impregniran, prevučen, prekriven ili laminiran; od sintetičkih ili umjetnih filamenata; mase veće od 150 g/m²; prevučen ili prekriven | 4,3 |
| 24 | **5804 21 00 00** | Čipka strojno rađena, od umjetnih ili sintetičkih vlakana | 8 |
| 25 | **5903 10 10 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; s poli(vinil kloridom); impregnirani  | 8 |
| 26 | **5903 10 90 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; s poli(vinil kloridom); premazani, prevučeni, prekriveni ili laminirani | 8 |
| 27 | **5903 90 91 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; ostali; premazani, prevučeni, prekriveni ili laminirani; s celuloznim derivatima ili drugim plastičnim masama, s licem od tekstilnog materijala | 8 |
| 28 | **6406 10 90 00** | Gornji dijelovi obuće i njihovi dijelovi, osim umetaka za ojačanje; od ostalih materijala  | 3 |
| 29 | **6406 20 10 00** | Dijelovi obuće; vanjski potplati i potpetice; od gume  | 3 |
| 30 | **6406 90 50 00** | Dijelovi obuće; ulošci i drugi izmjenjivi dodaci | 3 |
| 31 | **6406 90 60 00** | Dijelovi obuće; vanjski potplati od kože ili umjetne kože | 3 |
| 32 | **6406 90 90 00** | Dijelovi obuće; ostalo | 3 |
| 33 | **7210 49 00 00** | Plosnati valjani proizvodi od željeza ili nelegiranog čelika širine 600 mm i veće, platirani ili prevučeni; prevučeni cinkom na drugi način; ostali | 0 |
| 34 | **7210 70 80 00** | Plosnati valjani proizvodi od željeza ili nelegiranog čelika širine 600 mm i veće, platirani ili prevučeni; obojeni, lakirani ili prevučeni plastičnom masom; ostali | 0 |
| 35 | **7228 30 61 00** | Ostale šipke što su samo toplo valjane, toplo vučene ili ekstrudirane; kružnog poprečnog presjeka promjera; 80 mm ili većeg | 5 |
| 36 | **7403 11 00 00** | Rafinirani bakar, u sirovim oblicima; katode i sekcije katoda  | 0 |
| 37 | **7408 11 00 00** | Bakrena žica; od rafiniranog bakra; najveće dimenzije poprečnog presjeka veće od 6 mm  | 0 |
| 38 | **7601 10 00 00** | Nelegirani aluminij | 0 |
| 39 | **7601 20 20 00** | Slitine aluminija; ploče i poluge | 1 |
| 40 | **7605 11 00 00** | Žica od aluminija; od nelegiranog aluminija; najveće dimenzije poprečnog presjeka veće od 7 mm | 0 |
| 41 | **7605 21 00 00** | Žica od aluminija; od slitina aluminija, najveće dimenzije poprečnog presjeka veće od 7 mm | 0 |
| 42 | **7605 29 00 00** | Žica od aluminija; od slitina aluminija; ostala | 0 |
| 43 | **8308 10 00 00** | Kukice, ušice, rupice, od običnih kovina | 3 |
| 44 | **8308 20 00 00** | Cjevaste ili račvaste zakovice, od običnih kovina | 3 |
| 45 | **8308 90 00 00** | Ostalo, uključujući dijelove, od običnih kovina | 3 |
| 46 | **8504 31 80 00** | Ostali transformatori; snage ne veće od 1 kVA; mjerni; ostali | 5 |
| 47 | **8518 29 30 00** | Zvučnici frekvencijskog opsega od 300 Hz do 3,4 kHz, promjera ne većega od 50 mm, za uporabu u telekomunikacijama | 5 |
| 48 | **8522 90 80 00** | Dijelovi i pribor pogodni za uporabu samo ili uglavnom s aparatima iz tarifnih brojeva 8519 ili 8521; ostalo | 3 |
| 49 | **8534 00 11 00** | Tiskani krugovi; samo s elementima vodiča i kontaktima; višeslojni tiskani krugovi  | 0 |
| 50 | **8536 10 10 00** | Osigurači; za struje ne veće od 10 A  | 3 |
| 51 | **8536 69 90 00** | Utikači i utičnice; ostalo  | 3 |
| 52 | **8536 90 10 00** | Ostali aparati; spojni i kontaktni elementi za žice i kabele | 0 |
| 53 | **8538 90 99 00** | Dijelovi prikladni za uporabu isključivo ili uglavnom s aparatima iz tarifnih brojeva 8535, 8536 ili 8537; ostalo; ostalo | 5 |
| 54 | **8544 42 90 00** | Ostali električni vodiči, za napon ne veći od 1000 V; s priključnim uređajima; ostali | 4 |
| 55 | **8546 90 90 00** | Električni izolatori od bilo kakvog materijala; ostali | 1,5 |
| 56 | **8547 20 00 00** | Izolacijski dijelovi električnih strojeva, uređaja ili opreme, izrađeni u cjelosti od izolacijskog materijala ili samo s manjim sastavnicama od kovina (npr. čahurama s navojem) utisnutim isključivo za potrebe ugradnje, osim izolatora iz tarifnog broja 8546; cijevi i njihove spojnice od običnih metala, obložene izolacijskim materijalom, za električne vodiče; izolacijski dijelovi od plastičnih masa | 3,7 |
| 57 | **9607 19 00 00** | Patentni zatvarači; ostali  | 8 |

1. Carinske stope na robe navedene u stavku (2) ovog članka, ne odnose se na robe koje su podrijetlom iz zemalja sa kojima Bosna i Hercegovina ima zaključene sporazume o slobodnoj trgovini.
2. Radi ostvarivanja prava na uvoz robe navedene u stavku (2) ovog članka, uz carinsku deklaraciju se podnosi potvrda Ministarstva vanjske trgovine i ekonomskih odnosa Bosne i Hercegovine (u daljem tekstu: Ministarstvo) da će se roba koristiti u vlastitoj proizvodnji i potvrda Vanjskotrgovinske komore Bosne i Hercegovine da se roba ne proizvodi u Bosni i Hercegovini ili roba domaće proizvodnje ne zadovoljava potrebe privrede i tržišta.

Članak 3.

(Preispitivanje Odluke)

1. Bez obzira na rok primjene određen prema ovoj Odluci, Vijeće ministara Bosne i Hercegovine može dva puta godišnje preispitivati primjenu ove Odluke, i na osnovu činjenica utvrđenih u tom postupku, na prijedlog Ministarstva, donijeti Odluku o prestanku primjene tarifne suspenzije za konkretnu robu, ako više nije u interesu bosanskohercegovačke privrede ili zbog tehničkog razvoja proizvoda ili izmijenjenih okolnosti ili ekonomskih trendova na tržištu.
2. Ministarstvo prati primjenu ove Odluke.
3. U svrhu praćenja primjene Odluke Uprava za neizravno oporezivanje će na zahtjev Ministarstva dostaviti podatke o uvozu roba iz članka 2. ove Odluke.

Članak 4.

(Stupanje na snagu)

Ova Odluka stupa na snagu osmog dana od dana objavljivanja u ''Službenom glasniku BiH'', a primjenjivat će se od 1. siječnja 2019. godine.

Predsjedatelj

Vijeća ministara BiH

Dr. Denis Zvizdić

VM broj \_\_\_\_/18

5. studenog 2018. godine

Sarajevo